DA Den Europæiske Unions Tidende C 111/13

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 111/06)

Sag nr.: XA 411/07

Medlemsstat: Slovenien

Region: Območje občine Brda

Støtteordningens betegnelse eller navnet på den virksomhed, der modtager en individuel støtte: Podpore programom razvoja podeželja v občini Brda 2007–2013

Retsgrundlag: Pravilnik o dodelitvi pomoči za ohranjanje in razvoj kmetijstva in podeželja v občini Brda za programsko obdobje 2007–2013

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 35 000 EUR

2008: 35 000 EUR

2009: 35 000 EUR

2010: 35 000 EUR

2011: 35 000 EUR

2012: 35 000 EUR

2013: 35 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— til modernisering af landbrugsbedrifter og forvaltning af landbrugsarealer og adgangsveje må støtteintensiteten ikke overstige 40 % af de støtteberettigede omkostninger, eksklusive moms.

2. Bevarelse af traditionelle landskaber og bygninger:

— op til 100 % af de støtteberettigede omkostninger, eksklusive moms, i forbindelse med uproduktive værdier

— op til 60 % af de støtteberettigede omkostninger, eksklusive moms, i forbindelse med produktionsmidler på bedrifter, hvis investeringen ikke indebærer nogen forøgelse af bedriftens produktionskapacitet

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningers kulturværdi.

3. Støtte til betaling af forsikringspræmier:

— kommunens medfinansiering svarer til forskellen mellem bidraget til medfinansiering af forsikringspræmier fra statsbudgettet og op til 50 % af de støtteberettigede omkostninger ved betaling af præmier til forsikring af afgrøder og høstudbytte og til forsikring af husdyr mod sygdom.

4. Støtte til jordfordeling:

— op til 100 % af de støtteberettigede retlige og administrative udgifter.

5. Støtte til fremme af produktion af kvalitetslandbrugsprodukter:

— op til 100 % af de støtteberettigede omkostninger, eksklusive moms, i form af subsidierede tjenesteydelser; støtten må ikke omfatte direkte betaling af penge til producenter.

6. Teknisk bistand i landbrugssektoren:

— op til 100 % af de støtteberettigede omkostninger, eksklusive moms, i form af subsidierede tjenesteydelser; støtten må ikke omfatte direkte betaling af penge til producenter

Gennemførelsesdato: Oktober 2007 (ingen støtte tildeles, inden de kortfattede oplysninger er offentliggjort på Europa-Kommissionens websted)

Ordningens eller den individuelle støttes varighed: Indtil den 31. december 2013

Støttens formål: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel III i forslaget til regler om statsstøtte til bevarelse og udvikling af landbrug og landdistrikter i kommunen Brda i programmeringsperioden 2007-2013 omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4 i: Investeringer i landbrugsbedrifter med henblik på primærproduktion

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) erhvervssektor(er): Landbrug

Den støttetildelende myndigheds navn og adresse:

Občina Brda Trg 25. maja 2 SLO-5212 Dobrovo

Websted: http://www.lex-localis.info/UradnoGlasiloObcin/VsebinaDokumenta.aspx?SectionID=cad347f3-53f5-403e-ab1f-b987c82cd89a

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan sidestilles med naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Andrej MARKOČIČ

Direktør i den kommunale forvaltning

Sag nr.: XA 412/07

Medlemsstat: Slovenien

Region: Območje občine Kobarid

Støtteordningens betegnelse eller navnet på den virksomhed, der modtager en individuel støtte: Pomoči za ohranjanje in razvoj kmetijstva in podeželja v občini Kobarid za programsko obdobje 2007–2013

Retsgrundlag: Pravilnik o dodeljevanju pomoči za ohranjanje in razvoj kmetijstva ter podeželja v občini Kobarid za programsko obdobje 2007–2013

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 35 662 EUR

2008: 40 000 EUR

2009: 45 000 EUR

2010: 45 000 EUR

2011: 50 000 EUR

2012: 50 000 EUR

2013: 60 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder og op til 40 % af de støtteberettigede omkostninger i andre områder.

2. Bevarelse af traditionelle landskaber og bygninger:

— op til 100 % af de støtteberettigede omkostninger i forbindelse med uproduktive værdier

— op til 60 % (eller op til 75 % i ugunstigt stillede områder) af de støtteberettigede omkostninger i forbindelse med produktionsmidler på bedrifter, hvis investeringen ikke indebærer nogen forøgelse af bedriftens produktionskapacitet

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare den bygningsmæssige kulturarv.

3. Teknisk bistand i landbrugssektoren:

— op til 100 % af de støtteberettigede omkostninger til undervisning, konsulenttjenester, tilrettelæggelse af fora, konkurrencer, udstillinger, messer, publikationer, kataloger, websteder og formidling af videnskabelige oplysninger

Gennemførelsesdato: Oktober 2007 (ingen støtte tildeles, inden de kortfattede oplysninger er offentliggjort på Europa-Kommissionens websted)

Ordningens varighed: Indtil den 31. december 2013

Støttens formål: Støtte til SMV

Relevante artikler i forordning (EF) nr. 1857/2006 og støtteberettigede omkostninger: Kapitel III i forslaget til Pravilnik o dodeljevanju pomoči za ohranjanje in razvoj kmetijstva podeželja v občini Kobarid za programsko obdobje 2007-2013 omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001(EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 15: Teknisk bistand i landbrugssektoren

Berørt(e) erhvervssektor(er): Landbrug

Den støttetildelende myndigheds navn og adresse:

Občina Kobarid Trg svobode 2 SLO-5222 Kobarid

Websted: http://www.uradni-list.si/1/ulonline.jsp?urlid=200791&dhid=91831

Andre oplysninger: Den lokale lovgivning opfylder de krav i forordning (EF) nr. 1857/2006, der vedrører foranstaltninger, der skal træffes af de lokale myndigheder, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Robert KAVČIČ

Borgmester, kommunen Kobarid

Sag nr.: XA 413/07

Medlemsstat: Slovenien

Region: Območje občine Starše

Støtteordningens betegnelse eller navnet på den virksomhed, der modtager en individuel støtte: Dodeljevanje državnih pomoči za programe razvoja kmetijstva in podeželja v občini Starše

Retsgrundlag: Pravilnik o dodeljevanju državnih pomoči, pomoči de minimis in izvajanju drugih ukrepov razvoja kmetijstva in podeželja v občini Starše

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 111 332 EUR

2008: 80 000 EUR

2009: 80 000 EUR

2010: 80 000 EUR

2011: 80 000 EUR

2012: 80 000 EUR

2013: 80 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 40 % af de støtteberettigede omkostninger

— op til 50 % af de støtteberettigede omkostninger, hvis investeringerne foretages af unge landbrugere inden fem år efter deres etablering

— op til 50 % af de støtteberettigede omkostninger i andre områder, hvis investeringerne foretages af unge landbrugere inden fem år efter deres etablering. Disse investeringer skal være indeholdt i en forretningsplan, og den unge landbruger skal opfylde kriterierne i artikel 22 i forordning (EF) nr. 1698/2005.

Støtten ydes til investeringer i renovering af landbrugsanlæg, indkøb af udstyr til fremstilling af landbrugsprodukter, forvaltning af græsningsarealer og landbrugsarealer samt investeringer i varige afgrøder.

2. Bevarelse af traditionelle landskaber og bygninger:

— op til 60 %, eller op til 75 % i ugunstigt stillede områder, af de støtteberettigede omkostninger til investeringer med henblik på bevarelse af kulturværdier i form af produktionsmidler (landbrugsbygninger), hvis investeringen ikke indebærer nogen forøgelse af bedriftens produktionskapacitet

— op til 100 % af de støtteberettigede omkostninger til investeringer med henblik på bevarelse af uproduktive værdier på bedrifter (af arkæologisk og historisk interesse)

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningers kulturværdi.

3. Støtte til betaling af forsikringspræmier:

— kommunens medfinansiering svarer til forskellen mellem bidraget til medfinansiering af forsikringspræmier fra statsbudgettet og op til 50 % af de støtteberettigede omkostninger ved betaling af en præmie til forsikring af afgrøder og høstudbytte og til forsikring af husdyr mod sygdom.

4. Støtte til jordfordeling:

— op til 70 % af de støtteberettigede retlige og administrative udgifter.

5. Støtte til fremme af produktion af kvalitetslandbrugsprodukter:

— op til 100 % af de faktiske omkostninger; støtten skal ydes i form af subsidierede tjenesteydelser og må ikke omfatte direkte betaling af penge til producenter.

6. Teknisk bistand:

— op til 100 % af omkostningerne til undervisning og uddannelse, konsulenttjenester leveret af tredjemand og tilrettelæggelse af fora, konkurrencer, udstillinger, messer, publikationer og websteder. Støtten skal ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: November 2007 (ingen støtte tildeles, inden de kortfattede oplysninger er offentliggjort på Europa-Kommissionens websted)

Ordningens eller den individuelle støttes varighed: Indtil 31. december 2013

Støttens formål: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i forslaget til regler om statsstøtte og de minimis-støtte og gennemførelse af andre foranstaltninger for landbrugs- og landdistriktsudvikling i kommunen Starše omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) erhvervssektor(er): Landbrug

Den støttetildelende myndigheds navn og adresse:

Občina Starše Starše 93/I 5 SLO-2205 Starše

Websted: http://www.starse.si/Obrazci_Vloge/PRAVILNIK_kmetijstvo_2007.pdf

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan sidestilles med naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Vili DUCMAN

Borgmester i kommunen Starše

Sag nr.: XA 415/07

Medlemsstat: Irland

Region: Medlemsstat

Støtteordning eller navn på den virksomhed, der modtager individuel støtte: Breeding Information Campaign 2008

Retsgrundlag: National Development Plan 2007-2013

Forventede årlige udgifter til ordningen eller det samlede individuelle støttebeløb, der ydes til virksomheden: 100 000 EUR

Maksimal støtteintensitet: 50 %

Gennemførelsesdato:

Ordningens eller den individuelle foranstaltnings varighed: 1. januar 2008 — 31. december 2008

Støttens formål: Kampagnen tager sigte på at udbrede resultaterne af Irish Cattle Breeding Federations afprøvning og genetiske vurdering til landbrugere med henblik på at tilskynde kød- og mælkeproducenter til at indføre moderne videnskabelige avlsmetoder, hvilket kan bidrage til at sikre deres levedygtighed på lang sigt.

Denne støtte ydes i overensstemmelse med artikel 15, stk. 2, litra d), og artikel 15, stk. 2, litra e), i forordning (EF) nr. 1857/2006 — teknisk bistand i landbrugssektoren.

Der kan ydes støtte til omkostninger i forbindelse med:

organiserede workshops

annoncer

gennemførelse af undersøgelser

Berørt(e) sektor(er): Kvæg

Navn og adresse på den støttetildelende myndighed:

Department of Agriculture, Fisheries and Food Agriculture House Kildare Street, Dublin 2 Ireland

Websted: http://www.agriculture.gov.ie/NDP_State_Aid/

(Betingelserne for ordningen vil kunne ses på dette weblink, når ordningen skal gennemføres)

Sag nr.: XA 416/07

Medlemsstat: Nederlandene

Region: Provincies Utrecht, Overijssel, Gelderland, Limburg en Noord-Brabant

Støtteordningens benævnelse: Uitvoeringsbesluit inkomstenbelasting 2001

Retsgrundlag: Artikel 3.64 Wet inkomstenbelasting 2001 juncto artikel 12a, onderdeel b, Uitvoeringsbesluit inkomstenbelasting 2001. Såfremt lovforslaget »Overige fiscale maatregelen 2008« vedtages af førstekammeret, ændres retsgrundlaget til »Artikel 3.54 Wet inkomstenbelasting 2001« (1)

Forventede årlige udgifter til ordningen eller det samlede individuelle støttebeløb, der ydes til virksomheden: De mistede skatteindtægter ifølge ordningen udgør 8,7 mio. EUR pr. år

Maksimal støtteintensitet: I henhold til artikel 6, stk. 2, i forordning (EF) nr. 1857/2006 kan der ydes støtte på op til 100 % af de påløbne omkostninger, hvis en flytning består i at demontere, flytte og genopføre eksisterende faciliteter. Støtteforanstaltning XA 62/05 omhandler tildeling af støtte til flytning af driftsbygninger, hvor der foregår intensiv kvægavl, og som er beliggende på arealer, der i henhold til »Reconstructiewet concentratiegebieden« er udpeget som omstruktureringsområder. Beregningsgrundlaget for kompensationen i forbindelse med denne støtteforanstaltning tager imidlertid ikke hensyn til de skattemæssige konsekvenser af flytningen af driftsbygningerne for de pågældende landbrugere. Landbrugere, som i forbindelse med flytningen af deres bedrift indstiller deres virksomhed i skattemæssig henseende, skal nemlig betale skat af skjulte reserver og lignende vedrørende deres (tidligere) gård. For landbrugerne udgør dette en udgiftspost, der er direkte og uløseligt forbundet med flytningen af deres bedrift. For at kunne dække både flytningen og de skattemæssige betalinger bliver landbrugerne nemlig nødt til at låne kapital. Dette medfører finansieringsomkostninger. Støtteforanstaltningen indeholder derfor en supplering af støtteforanstaltning XA 62/05. Sammen med denne støtteordning ydes der støtte på op til 100 % af de påløbne omkostninger, hvorved bestemmelserne i artikel 6, stk. 2, i forordning (EF) nr. 1857/2006 opfyldes

Gennemførelsesdato: Foranstaltningen gennemføres efter offentliggørelse af en bekendtgørelse om ikrafttræden af bekendtgørelsen af 3. september 2007 om tilpasning af »Uitvoeringsbesluit inkomstenbelasting 2001, Stb. 2007, 328«. Denne ikrafttrædelsesbekendtgørelse vil blive udarbejdet, efter at den offentliggørelse, der er omhandlet i artikel 18, stk. 1, i forordning (EF) nr. 1857/2006, har fundet sted i Den Europæiske Unions Tidende

Støtteordningens eller den individuelle støttes varighed: Afhængigt af, hvornår provinserne Limburg, Noord-Brabant, Utrecht, Gelderland og Overijssel åbner støtteordningerne, men ikke senere end den 31. december 2013

Målet med støtten: Som beskrevet i oplysningerne vedrørende støtteforanstaltning XA 62/05 angår støtten flytning — i offentlighedens interesse — af driftsbygninger, hvor der foregår intensiv kvægavl. Formålet med støtteforanstaltningen er at lette flytninger af kvægbedrifter inden for rammerne af »Reconstructiewet concentratiegebieden«. Provinserne Limburg, Noord-Brabant, Utrecht, Gelderland og Overijssel tilbyder en række støtteforanstaltninger (se støtteforanstaltning XA 62/05) med henblik på disse flytninger, men landbrugere, der gør brug af disse bestemmelser og med henblik på flytningen indstiller deres virksomhed i skattemæssig henseende, bliver konfronteret med en ekstra udgiftspost. Denne udgiftspost består af optagelse af lån og finansieringsomkostninger, der er en følge af den obligatoriske afregning med skattevæsenet med hensyn til skjulte reserver og lignende i forbindelse med indstillingen af aktiviteterne. Herved har de pågældende landbrugere i mange tilfælde ikke råd til at flytte, hvorved kvægbedrifterne f.eks. forbliver på deres gamle lokalitet (f.eks. i nærheden af sårbare naturområder). Med den foreliggende støtteforanstaltning forhindres det, at denne udgiftspost opstår. Støtteforanstaltningen er begrænset til landbrugere, der gør brug af de støtteforanstaltninger, der er nævnt i støtteforanstaltning XA 62/05

Berørt(e) sektor(er): Kvægavl

Den støttetildelende myndigheds navn og adresse:

Ministerie van Landbouw, Natuur en Voedselkwaliteit Postbus 20501 2500 EK Den Haag Nederland

Websted: http://www.minfin.nl/nl/actueel/kamerstukken_en_besluiten,2007/09/DB07-352.html

Andre oplysninger: —

(1) Kamerstukken (parlamentære dokumenter) I 2007/08, 31 206, nr. A, se:

http://www.eerstekamer.nl/9324000/1/j9vvgh5ihkk7kof/vhq6dh3ycvh1/f=y.pdf